Las Manos (arula)

Las Manos arula, tir abdiizvugalaf debak tigis koe Santa Cruz winka vagee Argentina. 

 Tamavafa Gadakiewega 
Bak 1999 wetce arayaf debak ke tamavafa gadakiewega ke UNESCO zo bendeyer.

 Ugalopa 
Joxara is evlara kan 14-e beba va dzetaf lingeks ke Las Manos arula nedid ba sin tid evlon gu konake sare :
 Losavsaf lingeks tid weti mon 13000 tanda icde taneafa ayikafa lospa ( A martiginda ). Tcabanesa nakila zo kaatoed.
 Toleafa arayafa vwa ( B martiginda ) co tir evlon gu 7000 tanda. Tcabanesa nakila mea tid, isen raporafa yamba nelkon tir dem kevolafa nuba. Va rubiaks va gulday dace trasit. Bata araya kali mon -3300 trenayar ugale yamba vanpir loon vierdafa, koplekuson va martigapayana sulemkorafa vola isu ayakorafa.

 Dulap 
Debak va tana losavsafa muxara va abdiizvugalafa yamba koe Geefa Amerika divendir. Arula is cek ko Tamavafa Gadakiewega gan UNESCO zo dakteyed.

 Aryon debak 
Aryon vemaf abdiizvugalaf debak koe Los Toldos is Piedra Museo is El Ceibo koe Santa Cruz winka zo kosmayad, i debak evlon gu 13000 tanda.

 Drunara 
Las Manos arula tir ke enk dem geeamerikaf abdiizvugalaf debak alutas va savsackafa frofara va Amerika, do tulon Monte Verde ( Tcilea ) is Pedra Pintada ( Brasila ).

 Dere rupec 
 Pedra Pintada arula ( Brasila )
 Toquepala arula ( Perua )

 Vuestexa 

 (es) Las Manos arula - Sitio de la Estancia Cueva de las Manos, donde se encuentran las cuevas y el alero.
 (en) Las Manos arula
|style="vertical-align: top;"|

|}

Las Manos (arula)
Las Manos (arula)
Las Manos (arula)
Las Manos
Las Manos